Jacob Plange-Rhule

Jacob Plange-Rhule (født 27. juli 1957 i Winneba i Central Region i Ghana, død 10. april 2020 i Accra) var en ghanesisk lege, akademiker og dessuten rektor for Ghana College of Physicians and Surgeons fra oktober 2015 til sin død i 2020 Frem til sin død var han leder av avdelingen for fysiologi ved School of Medical Sciences i Kumasi. Han var også rådgivende lege ved Department of Medicine i Komfo Anokye Teaching Hospital (KATH) i Kumasi, der han grunnla Hypertension and Renal Clinic og ledet det i over to tiår.

Biografi
Jacob Plange-Rhule ble født i Winneba og fikk sin videregående skolegang ved Accra Academy frem til 1976 og begynte så på Kwame Nkrumah University of Science and Technology. Han fikk der graden Bachelor of Medicine, Bachelor of Surgery (MB ChB) i 1984. Plange-Rhule tok så doktorgrad i renalfysiologi ved det tidligere Victoria University of Manchester (nå University of Manchester).

Ved siden av å være rektor ved Ghana College of Physicians and Surgeons fra 2015 til 2020, var Plange-Rhule president for både Ghana Medical Association (GMA) og Ghana Kidney Association.

Dr. Jacob Plange-Rhule døde etter et kort sykeleie av COVID-19 ved University of Ghana Medical Centre i Accra den 10. april 2020, i en alder av 62 år.

Referanser

Ghanesere
Ghanesiske leger
Pedagoger
Personer fra Central Region
Dødsfall relatert til covid-19 i Ghana
Medisinere ofre for covidpandemien